เวลาหนูอยู่คนเดียวหนูจะรู้สึกคิดวิตกคิดฟุ้งซ่านเหมือนห้ามความคิดตัวเองไม่ได้มันทำให้อยากจะร้องไห้ทรมานไม่มีสมาธิที่จะทำอะไรเลยพอตกกลางคืนก็รู้สึกนอนไม่หลับเหมือนในหัวมันคิดวิตกเรื่องต่างๆอยู่ตลอดเวลาถ้าหลับก็หลับไม่สนิท แต่ถ้ามีคนอยู่ด้วยอาการเหล่านี้จะทุเลาลงหนูเป็นอะไรคะไม่เข้าใจตัวเองเลย
สวัสดีค่ะ อาการดังกล่าวมา อาจะมีภาวะวิตกกังวลมากจนเกินไป มีความเครียด หรือภาวะซึมเศร้าภาวะวิตกกังวลทั่วไป เป็นภาวะทางจิตใจที่ผู้ป่วยจะมีความเครียดหรือกังวลมากไปในหลาย ๆ เรื่อง บางครั้งอาจไม่สามารถระบุสาเหตุของความกังวลได้ ส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวันได้ โดยสิ่งที่ผู้ป่วยกลัวก็จะไม่เฉพาะเจาะจง อาจมีความกังวลในหลาย ๆ เรื่องเป็นระยะเวลาตั้งแต่ 6 เดือนขึ้นไป อาจไม่สามารถระบุสาเหตุของความกังวลได้แน่ชัดแนะนำพบจิตแพทย์เพื่อประเมินสภาพทางจิตเบื้องต้นก่อน หากพบว่าเป็นภาวะดังกล่าวจริง การรักษามีทั้งการให้ยาเพื่อควบคุมอารมณ์และระงับความกังวลและการทำพฤติกรรมบำบัดตามที่แพทย์เห็นว่าเหมาะสมค่ะเบื้องต้นพยายามสงบสติอารมณ์ พักผ่อนให้เพียงพอ ไม่ดื่มแอลกอฮอล์และเครื่องดื่มที่มีคาเฟอีน และไม่ใช้สารเสพติดอ่านเพิ่มเติม